CELEX: C2006/224/35
Language: fi
Date: 2006-09-16 00:00:00
Title: Asia C-256/06: Ennakkoratkaisupyyntö, jonka Bundesfinanzhof (Saksa) on esittänyt 8.6.2006 — Theodor Jäger v. Finanzamt Kusel-Landstuhl

16.9.2006   
            
            
               FI
            
            
               Euroopan unionin virallinen lehti
            
            
               C 224/19
            
         Ennakkoratkaisupyyntö, jonka Bundesfinanzhof (Saksa) on esittänyt 8.6.2006 — Theodor Jäger v. Finanzamt Kusel-Landstuhl
   (Asia C-256/06)
   (2006/C 224/35)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: Theodor Jäger
   
      Vastaaja: Finanzamt Kusel-Landstuhl
   Ennakkoratkaisukysymykset
   Soveltuuko Euroopan yhteisön perustamissopimuksen 73 b artiklan 1 kohdan (nyt EY 56 artiklan 1 kohta) kanssa yhteen se, että perintöveroa varten
   
               a)
            
            
               toisessa jäsenvaltiossa sijaitseva (ulkomainen) maa- ja metsätalousomaisuus on arvostettava yleiseen arvoon (käypään arvoon) kun taas [alkup. s. 2] kotimaiseen maa- ja metsätalousomaisuuteen sovelletaan erityistä arvostusmenettelyä, joka johtaa keskimäärin vain 10 prosenttia yleisestä arvosta oleviin tuloksiin ja
            
         
               b)
            
            
               kotimaisen maa- ja metsätalousomaisuuden saanto jätetään ottamatta tiettyyn verosta vapaaseen määrään asti huomioon ja tämän jälkeen jäljelle jäävän määrän arvoksi katsotaan ainoastaan 60 prosenttia tästä määrästä,
            
         jos tämä johtaisi sellaisen perillisen kohdalla, joka on perinyt kotimaisesta omaisuudesta ja ulkomaisesta maa- ja metsätalousomaisuudesta koostuvan jäämistön, siihen, että kotimaisen omaisuuden saannosta kannetaan korkeampi perintövero ulkomailla sijaitsevan maa- ja metsätalousomaisuuden takia kuin siitä kannettaisiin, jos tämä maa- ja metsätalousomaisuus sijaitsisi myös kyseisen jäsenvaltion alueella?